Document ID: 32008R1123

NARIADENIE KOMISIE (ES) č. 1123/2008
z 12. novembra 2008,
ktorým sa stanovuje jednotné percento na schválenie súm oznámených členskými štátmi Komisii v súvislosti so žiadosťami o prémie za vyklčovanie
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 479/2008 z 29. apríla 2008 o spoločnej organizácii trhu s vínom, ktorým sa menia a dopĺňajú nariadenia (ES) č. 1493/1999, (ES) č. 1782/2003, (ES) č. 1290/2005, (ES) č. 3/2008 a zrušujú nariadenia (EHS) č. 2392/86 a (ES) č. 1493/1999 (1), a najmä na jeho článok 102 ods. 4,
keďže:
(1)
Oprávnené žiadosti, ktoré členské štáty oznámili Komisii k 15. októbru 2008 v súlade s článkom 102 ods. 2 nariadenia (ES) č. 479/2008, presiahli maximálny ročný rozpočet na program klčovania na vinársky rok 2008/2009, t. j. 464 miliónov EUR, ustanovený v prílohe VII k uvedenému nariadeniu. Z uvedeného dôvodu by sa malo stanoviť jednotné percento na schválenie skutočne oznámených súm.
(2)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Žiadosti o prémie za vyklčovanie oznámené Komisii podľa článku 102 ods. 2 nariadenia (ES) č. 479/2008 sa schvaľujú do výšky 45,9 % požadovaných súm. Rozpočtové stropy pre jednotlivé členské štáty sú ustanovené v prílohe k tomuto nariadeniu.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. novembra 2008

Labels: 2
17
18
6